
pentru avizarea  Planului Urbanistic de Detaliu „Hala depozitare materiale”, 
str. Ovidiu Cotrus, zona Freidorf, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată cu nr. UR2009-016695/05.11.2009, cu completarile ulterioare, prin care se solicită avizarea din punct de vedere urbanistic a Planului Urbanistic de Detaliu ,,Hala depozitare materiale”, str. Ovidiu Cotrus, zona Freidorf, Timişoara;
Având în vedere cerinţele Certificatului de Urbanism nr. 7810 din 09.12.2008;
Intucat documentatia PUD „ Hala depozitare materiale de constructii”, str. Ovidiu Cotrus, zona Freidorf, Timişoara, a fost afisata pe site-ul oficial al Primariei Municipiului Timisoara incepand cu luna noiembrie  2009;
Avand in vedere ca, nu au fost solicitari privind organizarea unei dezbateri publice, in conformitate cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/2007, consideram ca nu necesita dezbatere publica;
Tinand cont de documentatia Plan Urbanistic Zonal “Sediu firma cu hala depozitare” – Zona Freidorf, Timisoara aprobata cu HCL nr. 327/26.07.2005 prin care a fost ridicata interdictia temporara de construire stabilita prin PUG Timisoara, pentru terenul detinut de firma SC Magellan SRL.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu ,,Hala depozitare materiale”, str. Ovidiu Cotrus, zona Freidorf, Timişoara; 
Documentaţia este iniţiată de proprietarii terenului S.C. MAGELLAN S.R.L. şi elaborată de S.C. ATELIER U.A.D. S.R.L., Timişoara nr. proiect  123/2007.
Zona studiată se află în intravilanul municipiului Timişoara, in partea de sud – vest a orasului, cu acces din strada Ovidiu Cotrus, strada cu un profil transversal de 26 m.
Conform PUZ ,,Sediu firma cu hala depozitare”, zona Freidorf, Timisoara, aprobat prin HCL nr. 327/2005, terenul a fost reglementat din punct de vedere urbanistic, fiind stabilita functiunea de zona pentru prestari servicii si depozitare cu interdictie de construire in zona de protectie a liniilor electrice ce traverseaza parcela,  asa cum au fost ele stabilite prin Avizul SC Electrica Banat nr. 2212/16.02.2005.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Prin prezentul Plan Urbanistic de Detaliu ,,Hala depozitare materiale”, str. Ovidiu Cotrus, zona Freidorf, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

 Terenul studiat în cadrul Planului Urbanistic de Detaliu ,,Hala depozitare materiale”, str. Ovidiu Cotrus, zona Freidorf, Timişoara, în suprafaţă totală de 14270 mp, este identificat prin CF nr. 409603 (provenita din conversia de pe hartie a CF nr. 4031/Freidorf), nr. top 535/1/2, 536/1, 537/1/1/2-3/a, proprietatea firmei SC MAGELLAN SRL Timişoara.
Pe terenul studiat este edificat pana in prezent, in baza HCL nr. 327/2005 si a AC nr. 95/20.01.2006 emisa, hala de depozitare materiale de constructii, corp cladire birouri P+1E+M, parcaje si totem in incinta.
Intrucat terenul studiat, in momentul aprobarii prin HCL nr. 327/2005 a documentatiei PUZ ,,Sediu firma cu hala depozitare”, zona Freidorf, Timisoara, era afectat de zona de protectie a celor doua LEA existente, de inalta, respectiv de medie tensiune, prin prezenta documentaţie se propune ridicarea interdictiei in vederea construirii cu mentinerea functiunilor si a indicilor de consttruibilitate reglementati prin PUZ. Astfel, se doreste ridicarea interdictiei  impusa de zona de protectie a LEA 20 KV de medie tensiune, ca urmare a desfiintarii acesteia si a emiterii avizului favorabil in acest sens de catre societatea de distributie a energiei electrice, Aviz nr. 131/05.08.2009, mentinandu-se in continuare interdictia de construire in zona culoarului de protectie a LEA 110 KV de inalta tensiune. In zona de pe care se ridica interdictia se doreste construirea unei noi hale, in regim P cu functiunea de depozitare si 2 corpuri de cladire in regim P+1E ce vor adaposti birouri.
Intr-o prima etapa se mentine acelasi acces auto si pietonal aprobat in prima faza a proiectului, in cadrul documentatiei de PUZ urmand ca intr-o etapa ulterioara accesul auto sa se poata realiza si de pe De (drumul de exploatare) existent, in conformitate cu Avizul Comisiei de Circulaţie nr. T92009-000012/ 26.02.2009. In acest sens, De existent in partea de nord a parcelei a fost propus spre largire la 14m si a fost reglementat, din punct de vedere juridic, prin PUZ-ul aprobat cu HCL nr. 327/2005

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL 139/2007.


Indicii permisi conform PUZ aprobat prin HCL nr. 327/26.07.2005 sunt:



POT maxim = 80 %



CUT maxim = 1


Regim de inaltime max P+2E 


Spatii verzi min 20% - conform R.G.U. si R.L.U.
Constructiile propuse prin aceasta documentatie se vor incadra in indicii aprobati anterior.

Sunt prevăzute bransamente la reţelele edilitare existente în zonă, pentru a deservi obiectivul propus. Se vor respecta toate condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare si Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu “Hala depozitare materiale”, str. Ovidiu Cotrus, zona Freidorf, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani.

